open-index/open-wikipedia-markdown huggingface dataset:
אן סאבאג'

**אן סאבאג**' (באנגלית: **Anne Savage**; 27 ביולי 1896 – 25 במרץ 1971) הייתה ציירת ומורה לאמנות קנדית, הידועה בנופיה הליריים והקצביים. היא הייתה חברה מייסדת בקבוצת הציירים הקנדית.

## ביוגרפיה
סאבאג' נולדה במונטריאול, קוויבק, קנדה, בתו של ג'ון סבאג', תעשיין עשיר. היא גדלה באזור שהיה אז כפרי בקוויבק, ובילתה את הקיץ בבית הקוטג' המשפחתי בהרי לורנטיאן, שם פיתחה אהבה לסביבה שהפכה למקור השראה לאמנותה. היא למדה בבית הספר התיכון במונטריאול.

בין השנים 1914–1918 למדה סאבאג' אמנות באגודת האמנות של מונטריאול אצל כמה מדריכים, ביניהם ויליאם ברימנר (1855–1925) ומוריס קולן. עולמה הפרטי השתנה לצמיתות כאשר אחיה התאום נהרג בצרפת במהלך מלחמת העולם הראשונה. לאחר סיום המלחמה נסעה סאבאג' למיניאפוליס, מינסוטה, שם למדה עיצוב בבית הספר לאמנות. עם חזרתה למונטריאול, היא קיבלה עבודה כמורה לאמנות בבית הספר התיכון Baron Byng שם נשארה 26 שנה (1922–1947).  בנוסף, היא לימדה קורסי אמנות לילדים, וקידמה את חשיפתם המוקדמת לתחום וכעבור שנים הצליחה להקים את המועצה לאמנות ילדים בקוויבק, שנודעה מאוחר יותר כחברה לחינוך באמצעות אמנות בקוויבק.

בשנת 1921 הצטרפה סאבאג' לקבוצת "ביבר הול היל" שצייריה היו קשורים קשר הדוק לקבוצת השבעה. אלכסנדר יאנג ג'קסון, חבר בקבוצת השבעה הפך לחברה הקרוב של סאבאג' לכל החיים. לאחר שבילתה זמן מה בקולג' לאמנות באונטריו בטורונטו עם הצייר ארתור ליסמר, חבר נוסף בקבוצת השבעה, נסעה סאבאג' לאירופה שם הוצגו כמה מיצירותיה. סאבאג' בילתה גם בקולומביה הבריטית ועשתה רישומים של כפרים מקומיים בחוף הצפון-מערבי; עבודתה זו הוצגה בשנת 1927 בגלריה הלאומית בתערוכה "אמנות החוף המערבי הקנדי, ילידי ומודרני".

בשנת 1933 הייתה אחת החברות המייסדות של קבוצת הציירים הקנדית ובשנים 1949 ו-1960 שימשה כנשיאה של האגודה. היא שימשה כמייסדת של האגודה להוראת אמנות בתיכון ובשנת 1955 עוררה השראה להקמת המועצה לאמנות ילדים שהפכה לחברה לחינוך באמצעות אמנות בקוויבק.

סאבאג' פרשה מההוראה בשנת 1953 ונבחרה כמפקחת על אמנות במועצת בית הספר הפרוטסטנטי במונטריאול רבתי. לאחר מכן הוזמנה על ידי אוניברסיטת מקגיל ללמד, שם סיימה את לימודיה בין השנים 1954–1959. 

לאורך כל חייה עסקה סאבאג' בזכויות נשים ובאי שוויון מגדרי. בין הקבוצות להן הצטרפה הייתה הליגה לזכויות נשים, ארגון זכות הבחירה במונטריאול. באופן מוזר, בנאום בשנת 1942 אמרה כי היא מרגישה שנשים אמניות אינן מתמודדות עוד עם אי שוויון בין המינים, הם היו שוות לגברים פרט לנושא ניקיון הבית. עם זאת, ניקיון הבית אינו עניין מינורי מכיוון שהוא לוקח זמן ואנרגיה מעשיית אמנות ומחזק את התפיסה שמקום הנשים היה בבית.

סאבאג' נפטרה במונטריאול בשנת 1971 ונקברה שם.

## קישורים חיצוניים

## הערות שוליים

קטגוריה:ציירות קנדיות
קטגוריה:ציירות המאה ה-19
קטגוריה:ציירות המאה ה-20
קטגוריה:ילידות 1896
קטגוריה:נפטרות ב-1971
כדורגל באולימפיאדת טוקיו (2020)

**[[אולימפיאדת טוקיו (2020)]]** נערכה בטוקיו, יפן. תחרויות הכדורגל החלו ב-21 ביולי 2021 והסתיימו עם משחק הגמר ב-7 באוגוסט 2021. בטורניר הגברים השתתפו 16 נבחרות, ובטורניר הנשים השתתפו 12 נבחרות לאומיות. לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים מקיץ 2020 לקיץ 2021, אך עם זאת הוחלט כי לא יהיה שינוי בשם המשחקים.

## טורניר הגברים
### הנבחרות שהעפילו
התחרות הייתה פתוחה לנבחרות עד גיל 23 תוך אפשרות חיזוק על ידי 3 כדורגלנים מבוגרים יותר.

התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (54 נבחרות העפילו לתחרות), העפלה בהתאם לתוצאות של אליפות אירופה בכדורגל עד גיל 21 - 2019.
* אפריקה - 3 מקומות (44 נבחרות נרשמו), הפעלה דרך אליפות אפריקה בכדורגל עד גיל 23
* אסיה - 3 מקומות (43 נבחרות נרשמו), הפעלה דרך אליפות אסיה עד גיל 23
* אמריקה הדרומית - 2 מקומות  (10 נבחרות נרשמו), הפעלה דרך תחרות העפלה
* אמריקה הצפונית - 2 מקומות (8 נבחרות נרשמו), הפעלה דרך תחרות העפלה
* אוקיאניה - 1 - (8 נבחרות נרשמו), הפעלה דרך תחרות העפלה
* המדינה המארחת - 1

### בית א'

### בית ב'

### בית ג'

### בית ד'

### שלב הנוקאאוט

### מלך השערים
*  רישרליסון
### הדירוג הסופי

## טורניר הנשים
### הנבחרות שהעפילו
נערכו תחרויות העפלה.

* 3 - UEFA - במקום תחרות העפלה סוכם שנציגים יהיו הולנד, שוודיה ובריטניה בהתאם לתוצאות גביע העולם בכדורגל נשים 2019.
* 2 - AFC - נערכה תחרות בהשתתפות 25 נבחרות
* 2 - CAF - נערכה תחרות בהשתתפות 25 נבחרות
* 2 - CONCACAF - נערכה תחרות בהשתתפות 8 נבחרות
* 1 - CONMEBOL - נציגה הייתה זוכה בקופה אמריקה נשים 2018
* 1 - OFC - נציגה נקבעה בגביע אוקיאניה 2018
* 1 - המדינה המערכת 

### בית א'

### בית ב'

### בית ג'

### דירוג הנבחרות במקום השלישי

### שלב הנוקאאוט

### מלכת השערים
 פיפיאנה מידמה

### הדירוג הסופי

## קישורים חיצוניים

* סיכום של אתר המארגנים
* נתונים מאתר rsssf
* נתונים מאתר אולימפי
* נתונים מאתר פיפ"א - תחרות הגברים
* נתונים מאתר פיפ"א - תחרות הנשים
* נתונים מאתר transfermarkt
* משחק הגמר בתחרות גברים - נתונים מפורטים
* משחק הגמר בתחרות הנשים - נתונים מפורטים
*דו"ח טכני של פיפ"א

*
2020
קטגוריה:ענפי ספורט באולימפיאדת טוקיו (2020)
נעים מאוד

**נעים מאוד** הוא סינגל של הזמר הישראלי סטפן לגר, אשר יצא לאור ב-18 באפריל 2021, על ידי חברת התקליטים D Music. השיר נכתב על ידי לגר, רון ביטון, לירז "סטטיק" רוסו וירדן "ג'ורדי" פלג, והופק על ידי האחרון.

## רקע וכתיבה
באוקטובר 2020 פורסם סרטון באתר יוטיוב בו הרב רונן שאולוב מכנה את לגר "גוי מסריח", בעקבות השיר המשותף של לגר והזמר איתי לוי, "רק בנות", שספג ביקורות עקב תוכנו. לדבריו הגיב לגר כי "בן אדם במעמד כזה, שמלמד על דת ערכים עושה בדיוק ההפך ממה שהוא מציג". "נעים מאוד" נכתב בעקבות דבריו של שאולוב ועוסק בשוויון בין אנשים ומעביר ביקורת על גזענות.

## וידאו קליפ
הווידאו קליפ של השיר, אשר פורסם לצד הסינגל, בוים על ידי דורון סרי. בקליפ, שתואר על ידי גופי התקשורת כהומוריסטי, לגר מוצג בתור דמויות שונות המייצגות את החברה הישראלית, כשלבסוף חוזר להופיע בדמותו.

## הצלחה
בשבוע הראשון לצאתו, הגיע השיר למקום הרביעי במצעד השבועי של מדיה פורסט, עם 78 השמעות בתחנות הרדיו בישראל.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי סטפן לגר
קטגוריה:שירים בעברית
קטגוריה:שירים נגד שנאת זרים וגזענות
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:סינגלים בהוצאת די-מיוזיק
מצעד הסינגלים האירי

[ממוזער|261x261px|[מדונה, אחת מהאמניות המצליחות בהיסטוריית המצעד.]]
**מצעד הסינגלים האירי** (באנגלית: **Irish Singles Chart**) הוא מצעד הסינגלים הרשמי של אירלנד, המפורסם מדי שבוע על ידי איגוד תעשיית ההקלטות האירי (IRMA). הוא מתפרסם באתר של חברת המצעדים הרשמית. הדירוגים במצעד מבוססים על מכירות בפורמטים שונים שנאספים על ידי האיגוד, אך בשונה ממצעד האלבומים האירי, אינם נכתבים אלא נאספים באופן דיגיטלי.

המצעד הראשון פורסם ב-1 באוקטובר 1962 וכלל את עשרת הסינגלים המצליחים ביותר של אותו השבוע.

## סטטיסטיקות
### האמנים בעלי המספר הרב ביותר של שירים בצמרת המצעד

### השירים בעלי המספר הכולל הרב ביותר של שבועות בצמרת המצעד

הערה: שירים שצוינו בכוכבית (*) שהו שבועות לא רצופים במקום הראשון.

### האמנים עם מרבית השירים שנכנסו ל-50 העליונים
1. **59**
*ג'סטין ביבר
2. **52**
*אמינם
3. **51**
*ריהאנה
4. **41**
*טיילור סוויפט
5. **26**
*ואן דיירקשן

### האמנים שאיישו את כל העשירייה הפותחת (לא בו-זמנית)

#### האמנים שכמעט איישו את כל העשירייה הפותחת (לא בו-זמנית)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מצעדי מוזיקה איריים
בונזו

**בונזו** הוא מותג מזון לכלבים של חברת ביופט, פרי פיתוח ישראלי-צרפתי-אמריקאי. מותג זה הוא בין הנפוצים ביותר בתחום בישראל עד כדי הפיכתו לשם גנרי למזון לבעלי חיים.

## מוצרים
ייצור "בונזו" החל משנת 1974 במפעלי ביופט, מקיבוץ מעברות, המייצרת גם את המותג "לה-קט" לחתולים. מאז עבר ייצור המזון היבש לאירופה.
החברה מייצרת מזון יבש בטעמי בקר, כבד ועוף. בנוסף, תחת המותג מופיעות סדרות חטיפים ועצמות ומקלוני בשר ככבש וברווז. החברה מייצרת גם חטיפים לאילוף.

## רכיבים
על פי חברת ביופט, המוצר מיוצר בפיקוח וטרינרי צמוד, עשיר במינרלים וויטמינים ולא מכיל צבעי מאכל. המוצר מסופק במגוון אריזות, בהתאם לגיל הכלב, כאשר האריזה הקטנה ביותר היא במשקל 3 ק"ג ועד למשקל 15 ק"ג. מרבית המוצרים מכילים שילוב בשר כגון בקר, כבד ועוף, ודגנים ובהם תירס, חיטה, אורז ופשתן. המזון היבש מכיל השלמת ויטמינים עד ל-100% מכמות הוויטמינים והמינרלים הנדרשת.

## קישורים חיצוניים
* בונזו, באתר חברת ביופט

קטגוריה:הזנת חיות מחמד
תרימה

**תרימה - תוצרי רפואה ישראליים מעברות בע"מ** (באנגלית **TRIMA**) היא חברה ישראלית לפיתוח, ייצור ושיווק תרופות ומוצרי בריאות. מפעלי החברה ממוקמים בקיבוץ מעברות.

## היסטוריה
### במאה ה-20
בשנת 1941, הקים ברמת גן ד"ר חיים ויצמן את חברת "תרופות פל-מד פלסטינה". בשנת 1962, נרכשה החברה בידי קיבוץ מעברות ושמה שונה ל"תרימה - תוצרי רפואה ישראליים מעברות בע"מ". המפעל נרכש במטרה לגוון את מקורות הפרנסה של הקיבוץ, ו-10 מחברי הקיבוץ המשיכו להפעיל אותו ברמת גן. שנה אחר כך הקים הקיבוץ גם מפעל לייצור תכשירים וטרינריים, תחליפי חלב לעגלים ולטלאים, על בסיס ידע שנרכש ממפעל "אסיא" (שלימים מוזג לתוך טבע תעשיות פרמצבטיות). פעילות זו המשיכה לעבוד כשותפות עם מפעל "אסיא" עד שנת 1988, והיא החלה אחר כך לפעול בשם "מוצרי מעברות".

בשנת 1968, הועבר מפעל החברה לאזור התעשייה בקיבוץ, ובשנת 1975 הועברו הנהלת החברה ומפעל האריזה לתוך הקיבוץ.

בשנת 1981 "תרימה" והחברה האחות "מוצרי מעברות" החלו לייצר את תרכובת מזון לתינוקות תחת שם המותג "מטרנה". מוצרי מטרנה זכו להצלחה רבה והפך למוצר העיקרי של חברת "מוצרי מעברות", וקו מוצרי מטרנה הורחב עם מוצרים נוספים. כולל מטרנה צמחית לתינוקות וילדים הרגישים לחלב שאותה פיתחה "תרימה". בסוף שנות ה-80 העסיקה החברה כ-70 עובדים.

בשנת 1990 החלה החברה לייצר תכשיר שטיפת פה תחת המותג "דנטי קייר".

בשנת 1991 החלה החברה לייצר ברישיון בישראל את המשקה הדיאטטי "סלים פאסט" (SlimFast).

בשנת 1998, רכשה משפחת תומר, בעלת חברת התרופות אוניפארם, את מחצית מניות החברה, לאחר שנים רבות בהן שימשה "תרימה" כחברת אם לפיתוח וייצור תרופות לאוניפארם. עד להעברת מפעל החברה לייצור עצמאי.
### במאה ה-21
בשנת 2000 "תרימה" הייתה החברה הראשונה בישראל שהחלה לייצור ולשווק גלולת חירום למניעת היריון, המבוססת על לבונורגסטרל , תחת שם המותג "פוסטינור". לאחר כשנתיים אושר לשווק אותה כתרופה ללא מרשם, המותרת לפרסום, והחברה החלה לשווק אותה עם הסיסמה "גלולת היום שאחרי", שאותה רשמה כסימן מסחרי. ב-2004 החלה גם במסע פרסום בטלוויזיה, שהביא לעלייה במכירות הגלולה.

בשנת 2001, הקימה החברה, חברת בת בשם "נותריויט" לשיווק תוספי מזון ומוצרי טבע.

בשנת 2018 רכש הקיבוץ בחזרה את מלוא הבעלות בחברה.

בינואר 2026 נמכרה החברה לחברת התרופות "מעבדות רפא", תמורת 45 מיליון ש"ח.

## קישורים חיצוניים
* 
* 
## הערות שוליים

קטגוריה:מעברות (קיבוץ)
קטגוריה:תעשיית פרמצבטיקה בישראל
קטגוריה:התעשייה הקיבוצית
פרס המוזיקה של MTV אירופה לזמרת הטובה ביותר

**פרס המוזיקה של MTV אירופה לזמרת הטובה ביותר** (באנגלית: **MTV Europe Music Award for Best Female**) הוא פרס אשר ניתן על ידי MTV אירופה מאז שנת 1994 לזמרות בנות בלבד שהן לא חברות בהרכב. בשנת 2007 שם הפרס שונה ל**אמנ/ית הסולו של השנה**, כך שגם נשים וגם גברים יוכלו לקבל פרס זה. הפרס חזר לשמו המקורי בשנת 2009 ובכך רק נשים יכלו לזכות בפרס זה.

בשנת 2017 הפרס בוטל שוב ונכון לטקס של שנת 2020 הוא עדיין לא חזר, בדומה לטקס פרסי MTV האמריקאי כאשר שם הפרס לקליפ הנשי של השנה הוסר גם כן ב-2017.

## כל הזוכות והמועמדות מכל הזמנים
הזוכות **מודגשות** ומסומנות בכחול.

### שנות ה-1990

### שנות ה-2000

### שנות ה-2010

## ראו גם
* פרס הווידאו קליפים של MTV לקליפ הטוב ביותר של אישה

## הערות שוליים

זמרת
פיגוע ההתאבדות בחלב (2017)

**פיגוע ההתאבדות בחלב** היה פיגוע תופת שאירע ב-15 באפריל 2017 בו נרצחו כ-126 נוסעי אוטובוסים בשכונת אל-רשידין שבמערב חלב, סוריה. באוטובוסים נסעו אזרחים שפונו מעיירות עליהן הטילו כוחות המורדים מצור.

## רקע

פינוי האוטובוסים היה חלק מהסכם בתיווכם של ממשלת סוריה, איראן וקטר והוצא לפועל על ידי הסהר האדום הערבי הסורי . על פי ההסכם השיעים שהתגוררו בכפרים אל פועה וכפריה שתמכו בממשלת סוריה ונאלצו לסבול מתקיפות צבא הכיבוש וכוחות נוספים של המורדים. בהמשך, לאחר שיפונו היו אמורים תושבי הכפרים לעבור לחלב בתמורה לכך שתושבי מדאיא וזבדאני שתומכים בסוריה ורובם הם סונים יעוברו למחוז אידליב.

## הפיגוע
הפיגוע התרחש בשכונת אל-רשידין שבפאתי העיר חלב, ב-15 באפריל 2017 ובערך בשעה 15:30. לטענתם של כמה עיתונאים שהיו באזור, הפצצה הייתה במכונית שחנתה בסמוך לאוטובוסים שעצרו במחסום שהיה אחראי על העברת פליטים פצועים, יושבי המכונית החלו לחלק צ'יפס כדי למשוך את הילדים שיושבים באוטובוס להתקרב לאזור המכונית, שאותה תכננו המחבלים לפוצץ. לאחר הפיצוץ נפוצו בתקשורת דיווחים כי כמה עשרות אנשים נרצחו בפיגוע, אך בבוקר שלמחרת אושר על ידי המרכז הסורי לזכויות אדם כי מניין הנרצחים עלה ל-126. לדברי המרכז הסורי כ-109 מהנרצחים היו פליטים ו-68 מהם היו ילדים.

הפיגוע הוביל להפסקת הפינוי למשך מספר ימים; הם התחדשו ב-19 באפריל עם אבטחה צמודה שעמדה במחסום בו התרחש הפיגוע. שלושה ימים לאחר הפיגוע טען דובר האו"ם כי הפיגוע הוא "ככל הנראה פשע מלחמה".

## מבצעים
זהותם של המבצעים אינה ידועה. על פי הטלוויזיה הסורית הממלכתית, תושבי אל פועה וכפריה שתמכו בממשלה הסורית במהלך המצור על המורדים בעיירות אלו  טענו כי המורדים היו אחראים להפצצה אך אחד מארגוני המורדים הבולטים, אחראר א-שאם הכחיש כל מערובות לאירוע. חברי האופוזיציה הסורית טענו בכלל כי ממשלת אסד עשויה להיות האחראית לאירוע וזאת כדרך להפנות את תשומת הלב הבינלאומית מהמתקפה הכימית בח'אן שייח'ון שנשלטת על ידי ארגון המורדים הסוני תחריר א-שאם וכוחות אסד הפציצו את העיירה מהאוויר בגז רעיל, ככל הנראה גז שהיה סארין, וכתוצאה מכך נהרגו כ-87 בני אדם ונפצעו כ-400.

## תגובות
מזכ"ל האו"ם, אנטוניו גוטרש ביקש מכל הצדדים שיבטיחו על שמירת ביטחונם של הממתינים לפינוי.

האפיפיור, פרנציסקוס גינה את הפיגוע במהלך נאום ביום ראשון של הפסחא וכינה אותו כ"מתקפה מרושעת על פליטים נמלטים". דובר משרד החוץ האיראני טען כי ההתקפה היא "מעשה פלילי מביש של מחבלים תכפירים".

## קישורים חיצוניים
* 

## הערות שוליים

קטגוריה:חלב (עיר): היסטוריה
קטגוריה:מלחמת האזרחים בסוריה
קטגוריה:2017 בסוריה
קטגוריה:רצח ילדים
ספיר ברמן

**ספיר גאיה ברמן** (נולדה ב-21 ביוני 1994) היא שופטת כדורגל ישראלית, שהתפרסמה בזכות היותה השופטת הטרנסג'נדרית הראשונה בישראל.

## ביוגרפיה
ברמן נולדה בקריית ביאליק בשם **שגיא ברמן**. החלה לשחק כדורגל כבר מגיל 6. בילדותה שיחקה בקבוצת הכח אפק ובנעוריה בהפועל חיפה. בשנת 2011, כשהייתה בת 17, הצטרפה לאיגוד השופטים הישראלי.

בעונת 2020/2021 בליגת העל החלה ברמן, ששימשה עד אז כשופטת בליגה הלאומית, לשמש כשופטת ראשית בליגת העל. בשלבים המתקדמים של העונה, לאחר שכבר החלה בהליך להתאמה מגדרית, עברה לשמש כשופטת רביעית במשחקי ליגת העל.

באפריל 2021 חשפה כי החלה בהליך להתאמה מגדרית, והודיעה כי שינתה את שמה לספיר וכי יש לפנות אליה בלשון נקבה.

ב-3 במאי 2021 שימשה לראשונה כשופטת ראשית במשחק ליגת העל כאישה, במשחק של הפועל חיפה נגד בית"ר ירושלים במסגרת המחזור ה-31 בליגה. כמה ימים לאחר מכן פנו נטפליקס ו-MGM לברמן במטרה לתעד את סיפורה. לאחר שהטיפול ההורמונלי הקשה עליה לחזור לכושר משחק, שבה לשפוט בליגה הלאומית. לאחר מכן, חזרה לשפוט בליגת העל.

ביוני 2021 הודיעה כי עברה לנהל אורח חיים טבעוני.

ביולי 2021 עלתה לשידור פרסומת לשידורי הטלוויזיה של Yes בהשתתפותה של ברמן לצד הזמרת נועה קירל.

לקראת סוף 2022 השיקה ברמן הרצאה בנושא שינויים בחיים והתמודדות עם שינויים בחיים בשילוב סיפורה האישי.

בשנת 2022 התארסה לבר יצחק אווסקר, לשעבר מנכ"לית פרויקט גילה להעצמה טרנסית, ילידת הארץ ובת לקהילת בני ישראל מהודו. הן נישאו ביוני 2023.

בשנת 2024 יצא הסרט התיעודי "ספיר", המתאר את דרכה ומאבקה של ברמן. הסרט הושק בפסטיבל הסרטים דוקאביב.

בדצמבר 2024 נבחרה לשמש כשופטת בינלאומית כחלק מרשימת השופטים הבינלאומיים שהגיש איגוד השופטים הישראלי. ב-17 במרץ 2025 היא שפטה במפגש בין צפון אירלנד למונטנגרו במסגרת מוקדמות אליפות אירופה לנערות עד גיל 17, ובכך הפכה לטרנסג'נדרית הראשונה אי פעם ששפטה במשחק כדורגל בינלאומי.

## פרסים
* 2022 – אות האבירוֹת לנשים פורצות דרך מטעם מרכז פרס לשלום ולחדשנות.

## קישורים חיצוניים

* דף שופטת, באתר ההתאחדות לכדורגל בישראל
* 
* 
* 
* ספיר, סרט תיעודי באתר פסטיבל דוקאביב

## הערות שוליים

קטגוריה:שופטות כדורגל ישראליות
קטגוריה:שופטי כדורגל ישראלים
קטגוריה:כדורגלניות להט"ביות
קטגוריה:ספורטאיות להט"ביות ישראליות
קטגוריה:טרנסג'נדריות ישראליות
קטגוריה:טרנסג'נדרים ישראלים
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:כלות אות אבירות מרכז פרס לשלום ולחדשנות
קטגוריה:ישראליות שנולדו ב-1994
קטגוריה:ישראלים שנולדו ב-1994
יחסי ארמניה–הולנד

**יחסי ארמניה–הולנד** הם יחסי החוץ בין ארמניה להולנד. שתי המדינות חברות מלאות במועצת אירופה ובאו"ם.

## סקירה כללית
הקשר הבולט הראשון בין המדינות היה ב, כאשר סנט סרוואס, בישוף יליד ארמניה הפך לקדוש הפטרון של מאסטריכט והעיירות שינדל וגרימברגן. לקהילה הארמנית יש כבר זמן רב מקום בהולנד. שתי המדינות כוננו יחסים דיפלומטיים ב-30 בינואר 1992. בשנת 2011 פתחה ארמניה שגרירות בהאג. בהולנד מתגוררים בין 12,000 ל-20,000 אנשים ממוצא ארמני. הולנד הכירה ברצח העם הארמני בשנת 2004.

## יחסים כלכליים
על פי השירות הסטטיסטי הלאומי בארמניה, מחזור סחר החוץ בין ארמניה להולנד בינואר-דצמבר 2016 הסתכם ב-79.4 מיליון דולר, וצמח ב-3.4% באותה השנה. הולנד מייבאת כמויות קטנות של מוצרים מיוצרים או מעובדים מארמניה ומייצאת כמויות קטנות של מכונות וציוד תחבורה. בשנת 2020 הסתכם הסחר בין המדינות ב-126.7522 מיליון דולר. הייצוא מארמניה להולנד הסתכם ב-97.3286 מיליון דולר, ואילו היבוא מהולנד לארמניה הסתכם ב-29.4236 מיליון דולר.

## נציגויות דיפלומטיות
* ארמניה מחזיקה בהולנד שגרירות בהאג וקונסוליית כבוד בהילברסום.
* הולנד מחזיקה בארמניה שגרירות בירוואן.

## קישורים חיצוניים

* יחסי ארמניה–הולנד, באתר משרד החוץ ההולנדי

## הערות שוליים

קטגוריה:ערכים ללא קטגוריות פיזיות - יחסי חוץ
אדה גולדברגר

**אדה גולדברגר** (בהונגרית: **Goldberger Ede**; פוגראש, 1887 – קלוז'-נאפוקה, 11 בפברואר 1959) היה רופא יהודי-הונגרי בטרנסילבניה, הוא היה רופא עור, רופא נשים ומומחה לכתיבה רפואית מקצועית.

## קורות חיים
אדה גולדברגר נולד ב-1887 במשפחה יהודית בעיר פגראש.  קיבל את תעודת התואר דוקטור לרפואה מאוניברסיטת קלוז' (1911). עד פרוץ מלחמת העולם הראשונה הוא היה עוזר פרופסור במרפאת ילדים ורפואת עור בקלוז' . אחרי שנת 1919 עסק בפרקטיקה פרטית. לאחר מכן היה הרופא הראשי של בית החולים היהודי בקלוז', ויושב ראש האגודה הרפואית פאול ארליך בקלוז'. בתקופת מלחמת העולם השנייה ושואת יהודי הונגריה כיהודי הוא גורש בשנת 1944 למחנה ריכוז וניצל. לאחר חזרתו הביתה לקלוז' המשיך בעבודתו במרפאה.

מאמריו פורסמו בכתבי עת רומניים, הונגריים וגרמנים, בעיקר בתחום המחלות המועברות במגע מיני. יחד עם פרנץ ורש פיתח שיטה חדשה לטיפול בזיבה.

## עבודותיו
* מחקר פתופיזיולוגי ותרופתי של עגבת (Cluj-Napoca, 1922);
* מה כולם צריכים לדעת על מחלות מין? (קלוז 'נאפוקה, שש מהדורות 1924–39);
* פתולוגיה דינמית ופרמקולוגיה של עגבת (וינה-לייפציג 1928);
* מחקר ניסיוני ותרופתי על עגבת (Cluj-Napoca, 1928);
* חייו ופועלו של ד"ר פאול ארליך, פרופסור לרפואה (קלוז'-נאפוקה, 1931).

## לקריאה נוספת
* הלקסיקון הספרותי ההונגרי ברומניה Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion 1991. 

קטגוריה:רופאים יהודים הונגרים
קטגוריה:רופאים יהודים רומנים
קטגוריה:אסירים במחנות ריכוז
קטגוריה:ניצולי השואה: הונגריה
קטגוריה:ניצולי השואה: רומניה
קטגוריה:רופאי ילדים יהודים
קטגוריה:רופאי עור יהודים
קטגוריה:הונגרים שנולדו ב-1887
קטגוריה:הונגרים שנפטרו ב-1959
המצעד השווייצרי

[ממוזער|182x182px|אחד מה[לוגואים של המצעד השווייצרי.]]
**המצעד השווייצרי** (בגרמנית: ***Schweizer Hitparade***) הם מצעדי המכירות המוזיקליים העיקריים של שווייץ. במצעדים מדורגים הסינגלים והאלבומים הנמכרים ביותר בסוגות המוזיקליות השונות בשווייץ.

המצעדים השווייצרים כוללים את:
* מצעד 75 הסינגלים (מפורסם מאז 1968)
* מצעד 100 האלבומים (מפורסם מאז סוף 1983)
* מצעד 25 אלבומי האוסף
* מצעד 30 שירי האירפליי

מאז 2010 הוקמו מטעם מדיה קונטרול, שני מצעדים המבוססים על נתונים מחבל רומנדי בשווייץ – חבל דוברי הצרפתית במערב המדינה:
* מצעד 20 הסינגלים של רומנדי
* מצעד 50 האלבומים של רומנדי

שני המצעדים מתעדכנים מדי שבוע בימי ראשון, ומפורסמים בפומבי בבוקר של יום רביעי הקודם לו.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
שווייץ
קטגוריה:מוזיקה שווייצרית
ורנר האהן

**ורנר האהן** (בהולנדית: **Warner Lloyd Hahn**; נולד ב-15 ביוני 1992) הוא כדורגלן סורינאמי, המשחק בעמדת השוער בהמארבי.

## קריירת מועדונים
האהן התחיל את הקריירה שלו בקבוצת הילדים של אלכסנדריה 66, ממנה עבר לספרטה רוטרדם ובגיל 16 הצטרף לאקדמיה של אייאקס. בקיץ , האהן חתם לשלוש שנים בקבוצה הבוגרת, אך מעולם לא זכה להכלל בסגל הקבוצה הבוגרת ועם תום החוזה שוחרר מהמועדון.

בקיץ , האהן התאמן בנאק ברדה, אך חתם לשנתיים בדורדרכט מהליגה ההולנדית השנייה. ב-10 באוגוסט, האהן ערך את הופעת הבכורה שלו בקבוצה בתיקו 1-1 נגד אמן. בפברואר , נפצע בכתף ונעדר כחודשיים מהמגרשים. היכולת הטובה שגילה האהן בתחילת עונת , הוא זכה להתעניינות באוטרכט, דן האג, סלטיק וניוקאסל יונייטד.

בדצמבר , האהן חתם לשלוש שנים בפיינורד והוא הצטרף אליה עם סיום העונה. ב-1 בספטמבר 2014, הושאל לזוולה. ב-13 בספטמבר, האהן ערך את הופעת הבכורה שלו בקבוצה, בניצחון 1–3 נגד פ.ס.וו. איינדהובן. האהן, נבחר לשחקן העונה של האוהדים. בסיום העונה, האהן חזר לפיינורד כשוער שני. בינואר , האהן חתם על חוזה לשלוש וחצי שנים במועדון. כעבור כמה שבועות, קרע את הרצועה הצולבת במהלך משחק נגד צעירי פיינורד. ב-21 בדצמבר 2016, האהן הושאל לאקסלסיור רוטרדם, עד לסיום העונה.

ב-12 ביוני 2017, האהן חתם לשלוש שנים בהירנפיין, במקומו של ארווין מולדר, שעשה את הדרך ההפוכה. ב-13 באוגוסט, האהן ערך את הופעת הבכורה שלו בקבוצה במשחק הליגה נגד חרונינגן אך הוחלף כעבור 9 דקות, עקב פציעה. בנובמבר, חזר לשער הירנפיין אך בדצמבר ירד לספסל וסיים את העונה עם 9 הופעות בלבד. בעונת , האהן חזר להרכב הירנפיין ושיחק בכל משחקי הקבוצה. בינואר , איבד את מקומו בהרכ בשנית ובסיום העונה עזב את הירנפיין.

את עונת , האהן התחיל כשחקן וחפשי וב-29 בדצמבר 2020, חתם באנדרלכט מליגת העל הבלגית עד לסיום העונה.

ב-9 בפברואר 2022 האהן חתם בגטבורג מליגת העל השוודית.

לקראת עונת  חתם בקיוטו סאנגה מליגת העל היפנית, במדיה לא זכה לדקות משחק.

ב-17 ביולי 2024 חתם בהמארבי מליגת העל השוודית.

## קריירה בינלאומית
האהן הוא בן להורים ממוצא סורינאמי ואף מחזיק בדרכון סורינאמי ומשום כך רשאי לייצג את שתי הנבחרות. בצעירותו, האהן שיחק בכל הנבחרות הצעירות של הולנד.

בשנת , בוטל החוק הסורינאמי, שאסר על שחקנים עם דרכון כפול לשחק בנבחרת, דבר שאפשר להאהן לייצג את סורינאם. ב-25 במרץ 2021, האהן ערך את הופעת הבכורה שלו בנבחרת בניצחון 0–3 נגד  במסגרת מוקדמות מונדיאל 2022.

## קישורים חיצוניים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:שוערי כדורגל הולנדים
קטגוריה:שוערי כדורגל סורינאמים
קטגוריה:רוטרדם: כדורגלנים
קטגוריה:כדורגלני דורדרכט
קטגוריה:כדורגלני פיינורד
קטגוריה:כדורגלני זוולה
קטגוריה:כדורגלני אקסלסיור רוטרדם
קטגוריה:כדורגלני הירנפיין
קטגוריה:כדורגלני אנדרלכט
קטגוריה:כדורגלני גו אהד איגלס
קטגוריה:כדורגלני גטבורג
קטגוריה:כדורגלני המארבי
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:כדורגלני גביע הזהב 2025
קטגוריה:ספורטאים הולנדים בבלגיה
קטגוריה:ספורטאים זרים בבלגיה
קטגוריה:ספורטאים זרים ביפן
קטגוריה:הולנדים שנולדו ב-1992
קטגוריה:סורינאמים שנולדו ב-1992
גאינאקס

**גאינאקס** (ביפנית: **社ガイナックス**) הוא אולפן אנימציה יפני, שנוסד בשנת 1984.

הפקות בולטות לאורך השנים כוללות בין היתר את נאון ג'נסיס אוונגליון, Royal Space Force , Gunbuster , , Kare Kano , FLCL , Magical Shopping Arcade Abenobashi , ו-Gurren Lagann  אשר זכו לשבחי הביקורת ולהצלחה מסחרית רבה. הזיכיון של אוונגליון לבדו גרף לאורך השנים מעל ל-150 מיליארד ין (כ-1.2 מיליארד דולרים).

עד שהחברה הייתה פיתחה את נאון ג'נסיס אוונגליון הייתה החברה מעורבת בעיקר ביצירת סדרות מקוריות, אך בעקבות ההצלחה לה זכה נאון ג'נסיס אוונגליון החל האולפן להתמקד בפיתוח יותר ויותר עיבודי אנימה לסדרות מאנגה כמו Kare Kano  ו-Mahoromatic . הסדרות שמופקות על ידי החברה בדרך כלל מאופיינות בטוויסט שנוי במחלוקת בסיום הסדרה.

מטה החברה ממוקם כיום בעיר קוגניי  אשר נמצאת באזור המטרופולין של טוקיו.

## קישורים חיצוניים

* 

קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
סאן רייז

**סאן רייז** (ביפנית: **株式会社サンライズ**) הוא אולפן אנימציה יפני, שנוסד בשנת 1972. מטה החברה ממוקם כיום ברובע סוגינאמי שבטוקיו.

הפקות בולטות לאורך השנים כוללות בין היתר את גנדאם, קאובוי ביבופ, קוד גיאס ואינויאשה.

לאורך השנים החברה הייתה מעורבת בעיקר ביצירת סדרות וסרטים מקוריים. לאולפני סאן רייז גם חברת בת (סאן רייז אינטראקטיב) אשר ממוקדת בפיתוח משחקי הווידאו של זיכיונות האולפן.

בשנת 2007 חלק מעובדי החברה פרשו ממנה והקימו "ברידג'".

## קישורים חיצוניים

* 

קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
יחסי בהוטן–טורקיה

**יחסי בהוטן–טורקיה** הם יחסי החוץ בין בהוטן לטורקיה.

## יחסים דיפלומטיים
בריטניה הגדולה ניהלה את ענייני החוץ של בהוטן בין השנים 1865–1947. מכאן ואילך שמרה בהוטן על ניתוק ובידוד מדיני, והודו, איתה ניהלה בהוטן יחסים דיפלומטיים רשמיים מאז 1949, ניהלה עבורה את יחסי החוץ. בהוטן לא קיימה יחסים דיפלומטיים רשמיים עם טורקיה עד 2012 בגלל המחסור בכוח דיפלומטי.

בהוטן וטורקיה שמרו, עם זאת, על קשר בלתי פורמלי דרך שגרירויות בהוטן וטורקיה בניו דלהי.

באמצעות הקלה טורקית, ESCAP - בתיאום עם UNCTAD ו-UNDP - העניקה את המעמד המיוחד של "המדינות הפחות מפותחות ביבשה" לבהוטן יחד עם אפגניסטן, לאוס, מונגוליה ונפאל. למרות התחייבות הסיוע ההתפתחותי של טורקיה, בהוטן סירבה להשתתף בתוכנית פיתוח זו.

בעקבות סיוע טורקי של 10 מיליון דולר לבהוטן בתגובה להרס שגרם הציקלון עילה במאי 2009, ביססו סוף סוף בהוטן וטורקיה יחסים דיפלומטיים רשמיים בשנת 2012.

## יחסים כלכליים
* היקף הסחר בין שתי המדינות עמד על 1.58 מיליון דולר בשנת 2018 (ייצוא / יבוא טורקי: 0.1 / 1.48 מיליון דולר).

## הערות שוליים

קטגוריה:ערכים ללא קטגוריות פיזיות - יחסי חוץ
אילן בוארון

**אילן בוארון** (נולד ב-3 במאי 1972) הוא כדורגלן עבר ישראלי ששיחק בעמדת המגן השמאלי.

## קריירה
בוארון התחיל את הקריירה שלו במחלקת הנוער של מכבי נתניה ובגיל 16 הצטרף לקבוצה הבוגרת.

ביולי , בוארון חתם בהפועל פתח תקווה. ב-8 ביולי, בוארון ערך את הופעת הבכורה שלו בקבוצה בהפסד 2-0 לטירול אינסברוק במסגרת גביע האינטרטוטו, בה גם הורחק. ב-1 בפברואר 1997, הבקיע שער עצמי בניצחון 1-3 נגד הפועל ירושלים. ב-14 במרץ 1998, בוארון הבקיע את שער הבכורה שלו בקבוצה, בהפסד 4-2 נגד בית"ר ירושלים.

בקיץ , בוארון חתם בהפועל חיפה, וכעבור שנה חזר לנתניה.

בהמשך הקריירה שיחק בהכח מכבי רמת גן (בהמשך התאחדה עם מכבי רמת עמידר להכח עמידר רמת גן), הפועל באר שבע והפועל רמת השרון, בה סיים את הקריירה.

## תארים
; הפועל חיפה
*גביע הטוטו: 

## קישורים חיצוניים

* פרופיל, באתר מוזיאון הפועל פתח תקווה

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל פתח תקווה
קטגוריה:כדורגלני הפועל חיפה
קטגוריה:כדורגלני הכח רמת גן
קטגוריה:כדורגלני הכח עמידר רמת גן
קטגוריה:כדורגלני הפועל באר שבע
קטגוריה:כדורגלני הפועל רמת השרון
קטגוריה:ישראלים שנולדו ב-1972
יחסי המלדיביים–טורקיה

**יחסי המלדיביים–טורקיה** הם יחסי החוץ בין האיים המלדיביים וטורקיה. היחסים הדיפלומטיים בין המדינות כוננו בשנת 1979. בין שתי המדינות יש יחסים טובים, בעיקר בתחומי התיירות וההגנה, תוך שהם מקיימות שיתוף פעולה הדוק בפלטפורמות בינלאומיות, כולל האו"ם והארגון לשיתוף פעולה אסלאמי (OIC).

## היסטוריה
האיים המלדיביים נהנו מסיוע שהעניקה טורקיה, במיוחד בעקבות רעידת האדמה והצונאמי באוקיינוס ההודי בשנת 2004. בשנת 2019, בביקורו של השר לענייני פנים במלדיביים, אימרן עבדאללה באנקרה, נשבעה טורקיה לסייע ברפורמת הכלא במלדיביים.

## ביקורים דיפלומטיים
הביקור הרשמי הראשון מטורקיה באיים המלדיביים מאז כינון היחסים הדיפלומטיים היה ב-9 בפברואר 2005, אז ביקר ראש הממשלה רג'פ טאיפ ארדואן באיים המלדיביים בעקבות רעידת האדמה ואסון הצונאמי בדרום מזרח אסיה ב-26 בדצמבר 2004. ביקורו של שר החוץ המלדיבי עבדוללה שהיד בטורקיה בתאריכים 15–21 באפריל 2008, היה הביקור הרשמי הראשון של האיים המלדיביים בטורקיה.

## יחסים כלכליים
* היקף הסחר בין שתי המדינות עמד על 39.6 מיליון דולר בשנת 2017. היקף הסחר צמח ל-64.5 מיליון דולר בשנת 2018. אין מנגנוני שיתוף פעולה כלכלי דו-צדדי בין שתי המדינות.

## נציגויות דיפלומטיות
* טורקיה מיוצגת במלדיביים באמצעות שגרירותה בניו דלהי, הודו.
* המלדיביים מיוצגת בטורקיה באמצעות נציגותה במשרד האו"ם בז'נבה, שווייץ.

## הערות שוליים

קטגוריה:ערכים ללא קטגוריות פיזיות - יחסי חוץ
רמת ארול

**רמת ארול** (באנגלית: **Erul Heights**; בבולגרית: **Ерулски възвишения**) היא רמה בחצי האי טריניטי, שבחצי האי האנטארקטי, בארץ גרהאם שבאנטארקטיקה.

שיא גובהה של הרמה 1,092 מטרים מעל פני הים (בפסגת גיגן).

הרמה גובלת בקרחון ראסל המזרחי, שמדרום לה; ובהדום הקרח קונו, שמצפון לה.

אורכה של הרמה 8 קילומטרים, החל ממעבר בנץ, לכיוון מזרח- דרום-מזרח לכיוון מפרצון סמוקיניה.

הרמה מתנשאת מעל תעלת הנסיך גוסטב, וים ודל, שמדרום מזרח לה.

## היסטוריה
### מיפוי הרמה

הרמה מופתה על ידי סוקרים גרמנים ובריטיים בשנת 1996.

### מקור השם

הרמה נקראת על שם היישוב ארול שבמערב בולגריה.

השם אומץ רשמית ב-6 בדצמבר 2010.

## לקריאה נוספת

* הגאזט האנטארקטי הבולגרי 

## קישורים חיצוניים

* רמת ארול באתר הגאזט האנטארקטי של ממשלת אוסטרליה
* רמת ארול באתר הגאזט האנטארקטי המשווה SCAR של ממשלת אוסטרליה
* מפת אזור רמת ארול, ותצלום לוויין של אזור הרמה
* תצלום לוויין של אזור הרמה, תוך סימון אתרים נוספים באזור באתר copernix

## הערות שוליים

ארול
ארול
מצעד 20 העליונים הרשמי של לבנון

**המצעד הלבנוני** (בערבית: **لائحة أفضل 20 أغنية في لبنان**) הם מצעדי המכירות המוזיקליים העיקריים של לבנון. במצעדים מדורגים הסינגלים והאלבומים הנמכרים ביותר בסוגות המוזיקליות השונות בלבנון מדי שבוע. דירוג הסינגלים נקבע על פי כמות הפעמים שהושמע השיר בתחנות הרדיו הלבנוניות, בעוד שדירוג האלבומים נקבע לפי מכירותם. המצעד הלבנוני הוקם על ידי ג'ון סעד, אישיות טלוויזיה ורדיו לבנונית. המצעד מופץ בחמשת כלי התקשורת הגדולים בלבנון.

## קישורים חיצוניים
* 

לבנון
קטגוריה:מוזיקה לבנונית
בונז (סטודיו אנימציה)

**Bones** (ביפנית: **株式会社 ボンズ**) הוא אולפן אנימציה יפני, שנוסד בשנת 1998 על ידי מסהיקו מינאמי, הירושי אוסקה וטושיהירו קוואמוטו, שלושה עובדים לשעבר באולפני סאן רייז.

מטה החברה ממוקם כיום ברובע סוגינאמי שבטוקיו.

## הפקות בולטות לאורך השנים
* אלכימאי המתכת (סדרת האנימה שודרה במקור בשנים 2003–2004, 2009–2010)
* Wolf's Rain  (סדרת האנימה שודרה במקור בשנים 2003)
* Eureka Seven  (סדרת האנימה שודרה במקור בשנים 2005–2006, 2012)
* Ouran High School Host Club (סדרת האנימה שודרה במקור בשנים 2006)
* Soul Eater (סדרת האנימה שודרה במקור בשנים 2008–2009)
* אקדמיית הגיבורים שלי (סדרת האנימה שודרה במקור בשנים 2016–2025)

## קישורים חיצוניים

* 

קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
OLM

**OLM** (ביפנית: **株式会社オー・エル・エム**) הוא אולפן אנימציה וקולנוע יפני שהוקם ב-3 באוקטובר 1990. החברה ידועה במיוחד בזכות ההפקה של סדרות וסרטי אנימה, בעיקר בזיכיון פוקימון. ההפקות של האולפן אינאזומה 11, ו- זכו גם להצלחה בין-לאומית ניכרת לאורך השנים.

מטה החברה ממוקם כיום ברובע סטגאיה  שבטוקיו.

## היסטוריה
החברה נוסדה בשנת 1990 בשם "Oriental Light and Magic, Inc" על ידי טושיאקי אוקונו, שוקיצ'י קאנדה, שוג'י אוטה, קוניהיקו יויאמה, נאוהיטו טקהאשי, יוריקו צ'יבה, נובויוקי וואסאקי, טסוקאסה קויטאבאשי, וטאקאיה מיזוטאני. בשנת 1997 החברה החלה להפיק את סדרת האנימה פוקימון. בעקבות ההצלחה העצומה לה זכתה, הסדרה הפכה את החברה לאחד מהאולפנים המובילים בתעשיית האנימה. כמו כן בעקבות ההצלחה של הסדרה החברה הפיקה לאורך השנים גם סרטים שונים בזיכיון של פוקימון.

לאורך השנים החברה התפצלה למספר חטיבות שונות, אשר כל אחת מהן מתמחה בהיבטים שונים בתהליך הפיתוח:
* OLM TEAM INOUE – מתמחה בהפקת אנימציה באיכות גבוה לסרטי קולנוע. מתמקדת לרוב בעיבודים לקולנוע של סדרות אנימה פופולריות.
* OLM TEAM YOSHIOKA – מתמחה בהפקת אנימציות לטלוויזיה.
* OLM TEAM KUMEMURA – מתמחה בהפקת אנימציות לפרקי ספיישל, סדרות ספין-אוף ופרויקטים ייחודיים.
* OLM TEAM HIKITA – מתמחה בגרפיקה ממוחשבת תלת־ממדית ואפקטים חזותיים.
* OLM TEAM MASUDA – מתמחה בהפקת אנימציות או אפקטים מורכבים.
* OLM TEAM MIKE – ממוקדת בהפקת סוגים מגוונים של סגנונות אנימציה.

טושיאקי אוקונו היה המנהל הראשי של החברה מהקמתה ועד שנת 2024, בה החליט לפרוש מתפקידו. הידאקי קאמה, אשר היה לפני כן סגן הנשיא של החברה, הפך למנהל הראשי של החברה.

## קישורים חיצוניים
* 

## הערות שוליים

קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
יקיר העיר חולון

**יקיר העיר חולון** הוא תואר יקיר העיר המוענק בטקס חגיגי לתושבי חולון ותיקים, אשר בלטו בעשייה הציבורית ובתרומה לקהילה.

הענקת התואר מביאה לידי ביטוי את הערכת העיר, תושביה והעומדים בראשה לאותם אנשים אשר תרמו מזמנם, ממרצם השקיעו מאמץ והשפיעו בעשייתם על התפתחות העיר וחיי הקהילה בה.

## הקריטריונים לקבלת התואר
* תושבי חולון שמלאו להם 65 שנים.
* תושבים המתגוררים בעיר 20 שנה לפחות.
* תושבים אשר תרמו לעיר ולמדינה בתחומים שונים כגון: תעשייה, אדריכלות, חינוך, תרבות, אמנות, מדע, רפואה, ספורט וכדומה.
* תושבים אשר הביאו כבוד לעיר בזכות פועלם.

## רשימת הזוכים

## קישורים חיצוניים
* יקירי העיר באתר עירית חולון
* יקירי העיר חולון 2012
* יקירי העיר 2018, באתר גל גפן
* יקירי העיר חולון 2025 באתר GOITEM
*
קטגוריה:ערכים שבהם תבנית אתר רשמי אינה מתאימה להוספה אוטומטית
חולון
וופר

240px|ממוזער|וופר עם משקה וצ'יפס
**וופר** (באנגלית: **Whopper**) הוא כריך המבורגר, שנמכר על ידי רשת המזון המהיר הבינלאומית ברגר קינג והזכיינית האוסטרלית שלה "Hungry Jack's" . זהו אחד ממוצרי הדגל של החברה.

הוופר הומצא במקור על ידי מייסדי רשת בורגר קינג, היזמים האמריקנים ג'יימס מקלמור  ודייוויד אדגרטון  בשנת 1957, והחל להימכר לראשונה בארצות הברית עוד באותה השנה בעבור 37 סנט. כיום המחיר של הוופר בארצות הברית נע בין 99 סנט (במהלך תקופה של מבצעים) ל-2.49 דולר ומעלה (בהתאם למיקום הסניף).

לאורך השנים עבר הוופר מספר שינויים קלים, ובהם שינוי גודל המנה וסוג הלחמנייה.

## רכיבים ואופן ההכנה
המרכיבים של הוופר כוללים פרוסת בשר בקר טחון במשקל 113.4 גרם צלוי על הגריל, לחמנייה קלויה עם זרעי שומשום, שתי פרוסות עגבנייה, ארבע פרוסות מלפפון חמוץ, שלוש פרוסות בצל, חסה, מיונז, וקטשופ. במסעדות מסוימות של הרשת מחוץ לישראל ניתן גם לבקש תוספת גבינה או בייקון על ההמבורגר.

נתח הבשר הטחון נצלה על להבה פתוחה. על פי התקנות של החברה הבשר נצלה תמיד באופן מיידי לאחר שההזמנה מבוצעת.

## ראו גם
* בורגר קינג

## קישורים חיצוניים

קטגוריה:מזון מהיר
קטגוריה:מאכלי בשר
קטגוריה:כריכים
אברהם מיוחס

רבי **אברהם מיוחס** (ת"ס – כ"ט בכסלו ה'תקכ"ח) היה דיין, מקובל ומחבר ספרות תורנית שפעל בירושלים. מחבר הספר **שדה הארץ**.

## ביוגרפיה
נולד בירושלים לרב שמואל ממשפחת מיוחס אשר הגיעה לארץ בתקופת עליית מגורשי ספרד ולרחל. נכד לרבי ישראל יעקב חגיז ונין לרבי משה גלנטי. נתייתם בגיל שנתיים, וסבו, רבי משה מיוחס, פקיד הקהילה בירושלים, גידל אותו. למד בישיבת בית יעקב פירירה. ואצל רבי ישראל מאיר מזרחי (מחבר הספר "פרי הארץ") ואצל רבי יצחק הכהן רפפורט שחיבב אותו. בבחרותו נשא את ג'מילה, בתו היחידה של רבי טוביה כהן, מחבר הספר "מעשה טוביה". היה רבו המובהק של הרב יום טוב אלנקווה.

חיבר ספרים בהלכה בתלמוד ובקבלה. שימש כדיין בבית דינו של אחיו, הראשון לציון רבי רפאל מיוחס. בהיותו בגיל 40 התעוור. נפטר בכ"ט בכסלו ה'תקכ"ח ונקבר בהר הזיתים.

## מספריו
* **[https://www.hebrewbooks.org/45655 שדה הארץ]** - דרושים על התורה, וחידושים על התלמוד, על הרמב"ם ועל הטור.
* , , 

## קישורים חיצוניים
* 
* 

קטגוריה:אנשי היישוב הוותיק ילידי ארץ ישראל
קטגוריה:ראשוני האחרונים
קטגוריה:רבנים ארץ-ישראלים
קטגוריה:יהודים הקבורים בהר הזיתים: חלקת הספרדים
קטגוריה:משפחת מיוחס
קטגוריה:פרשני הרמב"ם
קטגוריה:מחברי ספרי קבלה
קטגוריה:משפחת גאלנטי
קטגוריה:נפטרים ב-1767
קטגוריה:אנשי היישוב הוותיק ילידי ארץ ישראל במאה ה-18
TMS אינטרטיינמנט

**TMS אינטרטיינמנט** (ביפנית: **株式会社トムス・エンタテインメント**) הוא אולפן אנימציה יפני. האולפן נוסד בשנת 1946.

מטה החברה ממוקם כיום ברובע נאקאנו  שבטוקיו.

TMS אינטרטיינמנט הוא אחד מאולפני האנימה הוותיקים והנודעים ביותר ביפן. הפקות אנימה בולטות לאורך השנים כוללות בין היתר את לופן השלישי, אנפנמן, סוניק X, והבלש קונאן. לאורך השנים האולפן היה גם מעורב בפיתוח של סדרות אנימציה מערביות כמו מכסחי השדים - האמיתיים, הרפתקאות פו הדוב, עלילות טייני טון, באטמן: איש העטלף, אנימניאקס, וספיידרמן: סדרת האנימציה.

בשנת 2010 TMS אינטרטיינמנט הפכה לחברת בת בבעלות מלאה של סגה סמי אחזקות , אשר נוסדה כתוצאה ממיזוג התאגידים סגה ו-Sammy Corporation  בשנת 2004.

## קישורים חיצוניים

* 

קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
גלן מוס

**גלן רוברט מוס** (באנגלית: **Glen Robert Moss**; נולד ב-19 בינואר 1983) הוא כדורגלן עבר ניו זילנדי, ששיחק בעמדת השוער.

## קריירת מועדונים
מוס התחיל את הקריירה שלו בקבוצת גולד קואסט יונייטד, ממנה עבר לסידני אולימפיק. בהמשך שיחק גם בסטנמור הווקס ובוניריג ויית' איגלס.

בקיץ , מוס חתם בניו זילנד קנייגס, לקראת העונה הראשונה של ליגת העל האוסטרלית, מוס פתח 7 פעמים במדי הקבוצה ונכנס פעמיים כמחליף.

בקיץ , מוס חתם בדינמו בוקרשט מליגת העל הרומנית. ב-13 ביולי, מוס ערך את הופעת הבכורה שלו בקבוצה בניצחון 0-4 נגד היברניאנס מליגת העל המלטזית במסגרת מוקדמות גביע אופ"א. וכעבור שבועיים, ערך את הופעת הבכורה שלו בליגה בניצחון 1-2 נגד נציונלה בוקרשט. זו הייתה גם הופעתו היחידה בליגה במועדון, ובסיום העונה עזב את דינמו.

באוגוסט  מוס חזר לניו זילנד וחתם על לשנתיים בוולינגטון פיניקס, מליגת העל האוסטרלית. ב-26 באוגוסט, מוס ערך את הופעת הבכורה שלו בקבוצה בתיקו 2-2 נגד מלבורן ויקטורי. בעונת  היה השוער הראשון של וולינגטון ואחרי המחזור ה-5 איבד את מקומו בהרכב, אך חזר להרכב במחזור ה-14.

בקיץ , מוס חתם במלבורן ויקטורי, במדיה רשם 14 הופעות בהרכב ולאחר מכן איבד את מקומו בהרכב.

ב-9 ביולי 2010, מוס חתם לשנתיים בגולד קואסט יונייטד. בגולד קואסט, מוס חזר להפגין יכולת גבוהה שבאה ליידי ביטוי בכך שרק שוער אחד ספג פחות ממנו לאורך העונה.

ב-28 במרץ 2012, מוס חזר לוולינגטון פיניקס וחתם לשלוש שנים במועדון. החוזה נכנס לתוקף עם סיום העונה. ב-17 בפברואר 2013, מוס ערך את הופעת החזרה שלו בקבוצה בהפסד 2-0 לבריזביין רואר. ב-9 בפברואר 2017, ערך את הופעתו ה-200 בליגה והפך לכדורגלן ה-18 שעושה זאת.

ב-15 במאי 2017, מוס חתם בניוקאסל ג'טס. ב-23 בנובמבר, מוס ערך את הופעת הבכורה שלו בקבוצה במשחק הליגה נגד מלבורן ויקטורי. מוס המשיך לעמוד בשערה של ניוקאסל למשך חודשיים, אז החלים ג'יימי דאנקן מפציעה ומוס חזר לספסל. בעונת , מוס הפך לשוער הראשון לאחר עזיבתו של דאנקן. ב-10 בינואר 2020, מוס נפצע במהלך המשחק נגד סידני והוחלף. ב-23 במרץ, ערך את הופעתו ה-250 בקבוצה שהייתה גם המשחק האחרון שלו בקריירה.

## קריירה בינלאומית
מוס גדל באוסטרליה, אך פרץ לתודעה בניו זילנד בזכות מידע עקב מוצאו שהעניק לכתב שסיקר את אולימפיאדת סידני. כעבור שנתיים, הצטרף לנבחרת הנוער של ניו זילנד וכעבור שנתיים הצטרף לנבחרת עד גיל 23.

באוקטובר , מוס זומן לראשונה לסגל הנבחרת הבוגרת לקראת משחק ידידות נגד , אך לא רשם דקות משחק במשחק זה. ב-19 בפברואר 2006, מוס ערך את הופעת הבכורה שלו בנבחרת בניצחון 0-1 נגד . מוס השתתף עם הנבחרת בגביע אוקיאניה לאומות 2004, גביע אוקיאניה לאומות 2008, גביע הקונפדרציות 2009, מונדיאל 2010, גביע אוקיאניה לאומות 2012 וגביע הקונפדרציות 2017. מוס רשם 29 הופעות במדי הנבחרת.

## קישורים חיצוניים

קטגוריה:כדורגלנים ניו זילנדים
קטגוריה:שוערי כדורגל ניו זילנדים
קטגוריה:כדורגלני דינמו בוקרשט
קטגוריה:כדורגלני וולינגטון פיניקס
קטגוריה:כדורגלני מלבורן ויקטורי
קטגוריה:כדורגלני ניוקאסל ג'טס
קטגוריה:כדורגלני נבחרת ניו זילנד
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני גביע הקונפדרציות 2017
קטגוריה:ניו זילנדים שנולדו ב-1983
SpaceX Crew-2

**SpaceX Crew-2** (ידועה גם בשם **USCV-2**) היא המשימה המבצעית השנייה של החללית דרגון C206 אנדוור מתוצרת SpaceX כחלק מהתוכנית המאוישת המסחרית של נאס"א, והטיסה השלישית בסך הכל של חללית מדגם דרגון 2. המשימה שוגרה ב-23 באפריל 2021 על גבי משגר הפאלקון 9 מכן שיגור 39A שבמרכז החלל קנדי. בצוות המשימה שני אסטרונאוטים אמריקאים בשירות נאס"א; שיין קימברו ומייגן מקארת'ור, יחד עם היפני אקיהקו הושידה בשירות הסוכנות היפנית לחקר החלל ותומא פסקה הצרפתי בשירות סוכנות החלל האירופית.

צוות SpaceX Crew-2 הצטרף למשלחת מס' 65 לתחנת החלל הבין-לאומית. בשיגור משימה זו נעשה שימוש חוזר בחומרה; חללית הדרגון (מספר סידורי C206) נשאה לפני כן את צוות משימת SpaceX Demo-2. כמו כן זוהי המשימה המאוישת הראשונה ששוגרה בעזרת שלב ממשגר משומש; השלב הראשון ממשגר הפאלקון 9 (מספר סידורי B1061.2) אשר שיגר את משימה זו, שיגר בעברו את משימת SpaceX Crew-1. ב-9 בנובמבר 2021, בתום 199 ימי משימה, חזרה החללית לכדור הארץ בצניחה למימי האוקיינוס האטלנטי אל מול חופי פלורידה.

## צוות

צוות המשימה הורכב כולו מאסטרונאוטים ותיקים אשר טסו בעברם לחלל, אם כי עבור מייגן מקארתור הייתה זו הפעם הראשונה בתחנת החלל הבינלאומית לאחר שטיסתה הקודמת, STS-125, הייתה אל טלסקופ החלל האבל. בעת השיגור, מקארתור גם ישבה באותו המושב בו ישב בעלה, בוב בנקן במשימת SpaceX Demo-2. שיין קימברו טס לפני כן לחלל פעמיים במשימות STS-126 וסויוז MS-02. אקיהקו הושידה אשר טס גם הוא לפני כן במשימות STS-124 וסויוז TMA-05M, שימש כמפקד תחנת החלל הבינלאומית בעת שהותם. עבור תומא פסקה הצרפתי הייתה זו טיסתו השנייה אל תחנת החלל הבינלאומית.

### צוות גיבוי
* מטיאס מאורר 
* סטושי פוריקבה 

## משימה
ב-23 באפריל 2021, חללית הדרגון C206 אנדוור ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1061.2) נחת בחזרה על פלטפורמה צפה באוקיינוס האטלנטי. 23 שעות לאחר השיגור, עגנה חללית אל מודול הרמוני שבתחנת החלל הבינלאומית. במהלך משימתם בת ששת החודשים היו חברי משלחת מס' 65 לתחנת החלל הבין-לאומית בפיקוד שאנון ווקר ולאחר סיום פעילותה היו חלק של משלחת מס' 66 בפיקוד תומא פסקה.

ב-21 באפריל בוצע שינוי מיקום עגינה של החללית.

לאחר השלמת תנתוכנית החלו הכנות לניתוק החללית מתחנת החלל.

ב-9 בנובמבר 2021, בתום 199 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.

## קישורים חיצוניים

* התוכנית המאוישת המסחרית, באתר הרשמי של נאס"א
* המשימה באתר נאס"א
* תיאור המשימה

## הערות שוליים

קטגוריה:דרגון 2
קטגוריה:התוכנית המאוישת המסחרית
קטגוריה:2021 בארצות הברית
הליודורוס איש אמסה

ממוזער|150px|כתב יד של "אתיופיקה". ונציה, Biblioteca Nazionale Marciana.
**הליודורוס איש אמסה** (ביוונית: **Ἡλιόδωρος ὁ Ἐμεσηνός**) הוא מחבר הרומן היווני העתיק "אתיופיקה"  (*Aethiopica*, Αἰθιοπικά, איתיופיקה) או "תיאגנס וכריקליאה" (Θεαγένης καὶ Χαρίκλεια), שתוארך לשנות ה-220 או ה-370 לספירה.

## זיהוי
הסופר מזהה את עצמו בסוף יצירתו כ.

העיר אמסה שבסוריה הייתה מקום פולחנו המקורי של אלאגבאלוס , אל שמש ערבי-רומי, וייתכן כי הביטוי "מגזע השמש" הוא בבחינת טענה לכהונה בירושה. אולם לקישור האישי שנעשה כאן בין הסופר להליוס יש גם מטרה ספרותית.

סוקרטס מקונסטנטינופול (המאה ה-5) מזהה את מחבר ה"אתיופיקה" עם אדם בשם הליודורוס, בישוף של טריקה  בתסאליה, אולם השם "" היה נפוץ. במאה ה-14 ההיסטוריון ניקפורוס קליסטוס קסנטופולוס  הרחיב את הנרטיב הזה וייחס את כתיבת היצירה לשנותיו המוקדמות של הבישוף הזה, לפני שנעשה נוצרי, וכאשר הוא אולץ להתנער ממנה או להתפטר מכהונתו כבישוף, הוא בחר בהתפטרות. אולם רוב החוקרים דוחים את הזיהוי הזה, והמסורת המאוחרת שלפיה הליודורוס הפך לבישוף נוצרי היא ככל הנראה בדיונית.

## סגנון
נראה כי הומרוס ואוריפידס היו הסופרים האהובים על הליודורוס, ואותו עצמו חיקו סופרים צרפתים, איטלקים וספרדים.

## קישורים חיצוניים
* הרומן היווני של הליודורוס 
* Æthiopica by Heliodorus, תרגום לאנגלית משנת 1587
* 
* 

## הערות שוליים

קטגוריה:סופרים
קטגוריה:מחברים כותבי יוונית
קטגוריה:אישים שחיו במאה ה-3
קטגוריה:אישים שחיו במאה ה-4
ריאן מייסון

**ריאן גלן מייסון** (באנגלית: **Ryan Glen Mason**; נולד ב-13 ביוני 1991) הוא כדורגלן עבר בריטי ששיחק בתפקיד הקשר, המשמש כיום כמאמן.

## קריירה
### קריירת מועדונים
מייסון נולד באנפילד, לונדון. הוא למד בבית הספר צ'סהאנט והיה אלוף המחוז במשוכות.

מייסון הצטרף לאקדמיה של טוטנהאם הוטספור בגיל 8, לפני שחתם על חוזה מקצועי במועדון באוגוסט 2008. הוא ערך את הופעת הבכורה שלו בפעם הראשונה בשלבי העלייה לגביע אופ"א ב-27 בנובמבר 2008, ונכנס בתוספת הזמן כמחליף במקום דייוויד בנטלי כשהתוצאה הייתה 0–1 נגד המועדון הולנדי NEC. במהלך עונת 2008–2009 הוא עמד בראש טבלת הניקוד של האקדמיה עם 29 שערים ב-31 משחקים כאשר טוטנהאם סיימה כסגנית אלופת הפרמייר ליג.

לאחר קמפיין מאכזב בעונת 2015–2016 עם שמונה משחקי ליגה בלבד, מייסון נרכש על ידי האל סיטי ב-30 באוגוסט 2016, תמורת תשלום שמוערך סביב 13 מיליון ליש"ט, שיא מועדון באותה תקופה. הוא ערך את הופעת הבכורה שלו בחוץ בברנלי כאשר עלה מהספסל להחליף את דייוויד מיילר אחרי 73 דקות משחק. הוא כבש את השער הראשון שלו בהאל סיטי בניצחון 2–1 בגביע ה-EFL על סטוק סיטי ב-21 בספטמבר 2016. ב-22 בינואר 2017, במשחק הפרמייר-ליג נגד צ'לסי, סבל מייסון מגולגולת שבורה שדרשה ניתוח, אחרי התנגשות ראשים עם המגן גארי קייהיל.

מייסון עבר ניתוח מוצלח, ובמהלך שאר שנת 2017 עבר תהליך שיקום בניסיון לחזור לשחק. לאחר הניתוח היו בגולגולתו 14 לוחות מתכת, עם 28 ברגים שהחזיקו אותם במקום. היו לו גם 45 סיכות וצלקת בגודל שישה אינץ' על ראשו. ב-13 בפברואר 2018 אושר כי בשל סיכונים הקשורים למידת הפציעה של מייסון, הוא יפרוש מכדורגל מקצועני.

### קריירת אימון
מייסון הצטרף לצוות האימון של טוטנהאם הוטספור באפריל 2018. בפברואר 2019 הוא הציע כי יש לאסור על שימוש בנגיחות לילדים. הוא מונה למאמן האקדמיה הרשמי של קבוצת ליגת הנוער של אופ"א עד גיל 19 ביולי 2019, ולאחר מכן לאחראי פיתוח השחקנים (בקבוצות הגיל U-17 עד U-23) באוגוסט 2020.

ב-19 באפריל 2021, בעקבות פיטוריו של ז'וזה מוריניו כמאמן ראשי, מייסון נקרא להיות המאמן הראשי הזמני של טוטנהאם עד סוף העונה. בגיל 29 הוא הפך לאיש הצעיר ביותר שאימן אי פעם קבוצה בפרמייר ליג. מייסון ניצח את משחקו הראשון כמאמן טוטנהאם, בניצחון 1–2 על סאות'המפטון בבית ב-21 באפריל. ארבעה ימים לאחר מכן, ב-25 באפריל, הפסיד מייסון עם קבוצתו בגמר גביע הליגה האנגלי מול מנצ'סטר סיטי בתוצאה 0–1 וסיים כסגנית האלופה.

מייסון לא המשיך לעונת 2021/22, ואת מקומו תפס נונו אספיריטו סנטו.

ב-2 ביוני 2025 חתם לשלוש עונות בוסט ברומיץ' אלביון. ב-6 בינואר 2026 פוטר לאחר שהקבוצה הפסידה 11 משחקי חוץ ברציפות.

## חיים אישיים
מייסון נשוי לרייצ'ל פיטרס. לזוג יש בן ושתי בנות.

## קישורים חיצוניים

## הערות שוליים

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:לונדון: כדורגלנים
קטגוריה:כדורגלני טוטנהאם הוטספר
קטגוריה:כדורגלני יאוביל טאון
קטגוריה:כדורגלני דונקסטר רוברס
קטגוריה:כדורגלני מילוול
קטגוריה:כדורגלני לוריאן
קטגוריה:כדורגלני סווינדון טאון
קטגוריה:כדורגלני האל סיטי
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני טוטנהאם הוטספר
קטגוריה:מאמני וסט ברומיץ' אלביון
קטגוריה:בריטים שנולדו ב-1991
הרצל לילנבלום

"**הרצל לילנבלום**" הוא אלבום הסולו ה-14 (ה-13 בעברית) של הזמר-יוצר שלום חנוך, בשיתוף המוזיקאים משה לוי ואלי מגן, שיצא באפריל 2021. חלק הארי של האלבום הוקלט חי בסלון ביתו של שלום חנוך, בעוד תמיר מוסקט הצטרף כמפיק וכמתופף לקראת השלמת העבודה.

לאלבום קדם סינגל, "שלטון", אך מבין שירי האלבום עצמו אף שיר לא יצא כסינגל. חלק מהשירים בוצעו קודם לפרסומם באלבום במופעי "יציאה" על ידי חנוך ולוי.

זהו האלבום הראשון של שלום חנוך שלא יצא בפורמט CD אלא רק במדיה הדיגיטלית. עם זאת, הודפס תקליט ויניל במהדורה לאספנים.

## רשימת השירים

## משתתפים
* שלום חנוך - עיבודים, הפקה מוזיקלית, שירה וגיטרה אקוסטית
* משה לוי - עיבודים, הפקה מוזיקלית, פסנתר, אקורדיון, פנדר רודס, אורגן המונד, קלווינט, סינתיסייזר וקולות
* אלי מגן - עיבודים, הפקה מוזיקלית, שירה וקונטרבס
* תמיר מוסקט - תופים, כלי הקשה וסמפלר, מיקס ("הרצל לילנבלום")
* רומי חנוך - קולות

## קישורים חיצוניים

## הערות שוליים

קטגוריה:אלבומי שלום חנוך
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומים שהופקו על ידי שלום חנוך
קטגוריה:אלבומי בלוז
קטגוריה:אלבומי חברת NMC יונייטד אנטרטיינמנט
ארבה רובוטיקס

**ארבה רובוטיקס בע"מ** היא חברת הזנק ישראלית, העוסקת בפיתוח מכ"ם למכוניות אוטונומיות.

## היסטוריה
ארבה רובוטיקס הוקמה בנובמבר 2015 על ידי קובי מרנקו (מנכ"ל החברה), ד"ר נועם ארקינד (CTO) ועוז פיקסמן (מנהל תפעול ראשי). תחילה עסקה בפיתוח מכ"ם לרחפנים, שנועד למנוע התנגשויות ביניהם. בשנת 2017 עברה החברה לתחום המכ"ם לרכב אוטונומי, והתאימה לכך את המכ"ם שפיתחה. באותה שנה גייסה החברה 10 מיליון דולר, בהמשך ל-13 מיליון דולר שגייסה קודם לכן. בתחילת 2019 הציגה החברה גרסת בטא של המכ"ם שפותח, שהוא מערכת על שבב, המציג תמונה תלת-ממדית של סביבת הרכב ומידע על מהירות העצמים בסביבה זו, ומתאפיין ברזולוציה גבוהה שתורמת לאמינות התמונה שהוא מספק.

במרץ 2021 פורסם שהחברה תתמזג עם חברת ספאק הנסחרת בנאסד"ק, לפי שווי של 723 מיליון דולר. החברה החלה להיסחר בנאסד"ק ב-8 באוקטובר 2021. ממאי 2024 החברה נסחרת גם בבורסה לניירות ערך בתל אביב.

באפריל 2021 הודיעה החברה על חוזה למכירה, במהלך חמש שנים, של 400 אלף יחידות של המכ"ם שפיתחה, לחברת AutoX הסינית, המפתחת מונית אוטונומית.

## קישורים חיצוניים
* 

* 
* 

## הערות שוליים

קטגוריה:תעשיית אלקטרוניקה בישראל
קטגוריה:תעשיית רכב בישראל
קטגוריה:תל אביב-יפו: חברות
קטגוריה:ישראל: חברות שהוקמו ב-2015
קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות הנסחרות בנאסד"ק
קטגוריה:חברות ישראליות הנסחרות ביותר מבורסה אחת
אינוויז טכנולוגיות

**אינוויז טכנולוגיות בע"מ** (באנגלית: **Innoviz Technologies Ltd**) היא חברת הזנק ישראלית, העוסקת בפיתוח ובייצור של חיישני לידאר למכוניות אוטונומיות.
## היסטוריה
אינוויז טכנולוגיות הוקמה בינואר 2016 על ידי עומר כילף (מנכ"ל), אורן רוזנצוויג (מנהל עסקים ראשי), אורן בוסקילה (מנהל מו"פ ראשי) ועמית שטיינברג, כולם יוצאי יחידה 81 של אגף המודיעין.

החברה עוסקת בפיתוח וייצור של חיישני לידאר מצב מוצק (HD-SSL - High Definition Solid State Lidar) למכוניות אוטונומיות.
### גיוס הון והנפקה
באוגוסט 2016 השלימה החברה גיוס ראשון של 9 מיליון דולר. בספטמבר 2017 גייסה החברה 65 מיליון דולר, וכעבור פחות מחודשיים גייסה עוד 8 מיליון דולר. באפריל 2018 הגיעה החברה להסכם עם חברת BMW על התקנת חיישני InnovizOne במכוניותיה. ב-2018 זכתה החברה בפרס אטלס. בינואר 2019 הגיעה החברה להסכם עם יצרנית הרכיבים לרכב, הארמן אינטרנשיונל, על שילוב מוצרי אינוויז במערכות של הארמן לשוק הרכב. במרץ 2019 גייסה עוד 132 מיליון דולר, ובשנה זו החלה בייצור InnovizOne, המיועד למכוניות אוטונומיות מרמה 3 ומעלה. ביוני 2019 גייסה עוד 38 מיליון דולר. בסה"כ הגיעו גיוסי ההון ל-252 מיליון דולר.

באפריל 2021 הכריזה החברה על חיישן InnovizTwo, הפועל יחד עם התוכנה InnovizAPP.

באפריל 2021 השלימה החברה מיזוג עם חברת ספאק בשם קולקטיב גרות' (Collective Growth) לפי שווי שוק של 1.4 מיליארד דולר, והחלה להיסחר בנאסד"ק ב-6 באפריל 2021. ליו"ר דירקטוריון החברה מונה עמיחי שטיינברג, לשעבר מנכ"ל אורבוטק.
### שיתופי פעולה
במאי 2022 החברה חתמה על חוזה לאספקת חיישני לידאר מתוצרתה בסכום של ארבעה מיליארד דולר על-פני שמונה שנים לקבוצת פולקסווגן.

## קישורים חיצוניים
* 

* 

## הערות שוליים

קטגוריה:תעשיית אלקטרוניקה בישראל
קטגוריה:תעשיית רכב בישראל
קטגוריה:ראש העין: חברות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2016
קטגוריה:זוכי פרס אטלס
מחוז טנגה

**מחוז טנגה** (בסוואהילי: **Mkoa wa Tanga**) הוא אחד מ-31 המחוזות המנהליים של טנזניה. המחוז גובל במחוז קילימנג'רו בצפון, מחוז מניארה במערב, ובמחוזות מורוגורו ופוואני בדרום. האוקיינוס ההודי מהווה את גבולו המזרחי של המחוז.

מספר התושבים במחוז, המשתרע על גבי 27,348 קמ"ר, עומד על כ-2 מיליון איש. טנגה הוא המחוז הרביעי בצפיפותו בטנזניה, אחרי מטווארה, קילימנג'רו ומוואנזה.

## היסטוריה
ליד הכפר טונגוני, 20 ק"מ דרומית לעיר טנגה, נמצאו חורבות של יישוב קדום באותו שם, המתוארך למאות 13 עד 16. במקום נמצאו מסגדים, קברים ומבנים המתוארכים למאות ה-18 וה-19. טונגוני הוא מונח סוואהילי שמשמעותו מקום עם חורבות, או 'מקום נטוש'. תושבי המקום כינו במהלך השנים את המקום "סיטאהאבו", בסוואהילי - "כאן טוב יותר משם".

## נפות
המחוז מחולק ל-10 נפות.

ממוזער|נפות מחוז טנגה

## כלכלה
כלכלת מחוז טנגה מבוססת על תחום הדיג, החקלאות, התיירות, תעשיית הכרייה והמסחר. ענפי התעשייה כוללים טקסטיל, עיבוד יבולים, במיוחד סיסל ותה, מוצרי עץ וכמו כן ייצור נייר. ענפי ייצור אחרים אחרים כוללים עיבוד פלדה וברזל.

## קישורים חיצוניים

* 

## הערות שוליים

טנגה